Toy Story 4 Menjadi Filem Ke-5 Buena Vista Catat Kutipan Melebihi $1 Billion Dolar Tahun Ini
Selepas melihat rakan-rakannya menyertai kelab eksklusif $1 billion, Toy Story 4 dengan bangganya melangkah masuk ke kelab tersebut apabila berjaya mencatatkan kutipan sebanyak $1 billion dolar pada hari ke-55 tayangannya. Kutipan terkini itu meletakkan Toy Story 4 dibelakang filem sebelumnya, Toy Story 3 yang mencatatkan kutipan sebanyak $1.067 billion dolar pada 2010. Selain itu juga, ia menjadi filem keempat Disney / Pixar yang mencatakan kutipan lebih $1 billion dolar selepas Toy Story 3, Incredibles 2 dan Finding Dory. Kejayaan Toy Story 4 telah meluaskan lagi penguasaan Beuna Vista (Disney) dipentas box office seluruh dunia. Studio berkenaan kini telah mengumpul lebih $8 billion dolar seluruh dunia menerusi enam buah filem yang ditayangkan pada tahun ini. Toy Story 4 dibintangi oleh Tim Allen dan Tom Hanks yang akan membawakan suara Buzz Lightyear serta Woody. Filem ini turut disuarakan oleh Annie Potts, Patricia Arquette, Joan Cusack serta suara-suara baru dari pelakon terkenal iaitu Keanu Reeves, Keegan-Michael Key dan Jordan Peele.